Անտոնի Ռամալյետս

**Անտոնի Ռամալյետս Սիմոն** (, ), իսպանացի ֆուտբոլիստ (դարպասապահ), ինչպես նաև իսպանական ակումբների մենեջեր և մարզիչ։

Իր կարիերայի մեծ մասն անցկացրել է «Բարսելոնայում» 1950-ականներին և 1960-ականների սկզբին՝ 5 անգամ հաղթելով Ռիկարդո Սամոռա մրցանակը, որպես Լա Լիգայի լավագույն դարպասապահ (այդ ձեռքբերումը կրկնեց կես դար անց՝ 2012 թվականին Վիկտոր Վալդեսը) և ստանալով 17 հիմնական ակումբային գավաթ։

Ռամալիետսը ներկայացրել է Իսպանիան 1950 թվականի աշխարհի առաջնությունում։ 1960-ականներին ստացել է մի քանի գավաթ որպես մենեջեր, հատկապես երկու խոշոր գավաթներ «Ռեալ Սարագոսայի» հետ միասին։

## Ակումբային կարիերա
Ծնվել է Բարսելոնայում (Կատալոնիա), 1947 թվականին 23 տարեկան հասակում պայմանագիր է կնքել «Բարսելոնայի» հետ՝ այնտեղ գնալով «Ռեալ Վալյադոլիդ» ակումբից, որտեղ նա տեղափոխությունից հետո վաձրավճարով հանդես է եկել  իր առաջին մրցաշրջանում։ Նա վերադարձել է ակումբ՝ իր նորամուտը նշելով Լա Լիգայում «Սևիլյայի» դեմ խաղում 1948 թվականի նոյեմբերի 28-ին, որն ավարտվեց 2-1 հաշվով հաղթանակով։ Չնայած դա նրա միակ ելույթն էր մրցաշրջանի ընթացքում, նա, ի վերջո, դարձավ հիմնական խաղացող՝ լինելով պաշտպանության անբաժանելի մասը։ Այն ժամանակ «Ակումբ դե ֆուտբոլ Բարսելոնա» (Քաղաքացիական պատերազմի ավարտից հետո Ֆրանկոյի բռնապետության պայմաններում ֆուտբոլային ակումբներին արգելվեց օգտագործել ոչ իսպանալեզու անուններ, ինչի արդյունքում թիմը 1941 թվականին ստիպված եղավ փոխել իր հին անունը, անգլալեզու Football Club Barcelona-ից դարձնելով «ճիշտ» իսպանական Club de Fútbol Barcelona), շարունակել է հաղթել լիգայում (6 անգամ) և նվաճել ներքին գավաթները (5 անգամ), իսկ 1951-52 մրցաշրջանում, որում «Բարսելոնան» նվաճել է հինգ գլխավոր գավաթ, Ռամալյետսը խաղացել է առաջնության 28 խաղում և առաջին անգամ ստացել է Զամորայի գավաթը։

1950 թվականին Անտոնին «Բարսելոնա» ակումբի նշանավոր անդամ էր, որը ներառում էր նաև այնպիսի աստղերի, ինչպիսիք էին Ժոան Սեգարան, Մարիանո Գոնսալվո Ֆալկոնան, Լադիսլավ Կուբալա, Շանդոր Կոչիշ, Էվարիստո դե Մակեդոն, Լուիս Սուարեսը, Զոլտան Ցիբորը և այլք։ «Բարսայի» կազմում հանդես գալու ընթացքում նա մասնակցել է 538 հանդիպման, այդ թվում՝ 288 հանդիպում ազգային առաջնությունների տարբեր լիգաներում։

Ֆուտբոլիստի կարիերայի ավարտին՝ 1961 թվականին, Չեմպիոնների գավաթ-1961-ի եզրափակչում «Բենֆիկայի» դեմ խաղում 1:1 հաշվի ժամանակ թիմի 36-ամյա ավագ Ռամալյետսը ինքնագոլ է խփել, և խաղն ավարտվել է 2:3 հաշվով պարտությամբ։

1962 թվականից հետո Ռամալյետսը դարձավ մարզիչ, իսկ մարզչական կարիերայի 7 տարիների ընթացքում փոխեց 7 աշխատատեղ և 6 ակումբ։

## Միջազգային կարիերա
11 տարվա ընթացքում Ռամալյետսը 35 խաղ է անցկացրել Իսպանիայի կազմում՝ իր նորամուտը նշելով Չիլիի դեմ 1950 թվականի հունիսի 29-ին՝Բրազիլիայում կայացած Ֆուտբոլի աշխարհի առաջնության ժամանակ։ Մրցաշարի ժամանակ ստացել է «Կատու Մարականայից» մականունը։

Նա նաև յոթ խաղ է անցկացրել կատալոնական ոչ պաշտոնական հավաքականում։

## Ընտանիք
Կինը՝ Պակիտա Դոմինգես, ունեն երկու դուստր։

## Ելույթների վիճակագրություն
### Ակումբային վիճակագրութուն

## Պարգևներ և գավաթներ
### Խաղացող
Ակումբային գավաթներ («Բարսելոնա»)
* Լա Լիգա՝ 1947-48, 1948-49, 1951-52, 1952-53, 1958-59, 1959-60
* Ֆուտբոլի Իսպանիայի գավաթ՝ 1950-51, 1951-52, 1952-53, 1956-57, 1958-59
* Էվա Դուարտեի Գավաթ՝ 1948, 1952, 1953
* Տոնավաճառների գավաթ՝ 1955-58, 1958-60
* Լատինական գավաթ ՝ 1952

Անհատական գավաթներ՝

* Սամորայի գավաթ՝ 1951-52, 1955-56, 1956-57, 1958-59, 1959-60

### Մարզիչ
«Սարագոսա»՝

* Կոպա դել Ռեյ՝ 1963-64
* Տոնավաճառների գավաթ՝ 1963-64

## Մահ
Անտոնի Ռամալյետսը մահացել է Բարսելոնայի մոտ գտնվող իր տանը 2013 թվականի հուլիսի 31-ին 89 տարեկան հասակում։

## Ծանոթագրություններ

## Գրականություն
* Lorenz Knieriem, Matthias Voigt: Fußballweltmeisterschaft 1950 Brasilien (= AGON-WM-Geschichte. Bd. 4). Agon-Sportverlag, Kassel 2003, ISBN 3-89784-217-3. (գերմ.)
* Dietrich Schulze-Marmeling, Hubert Dahlkamp: Die Geschichte der Fußball-Weltmeisterschaften. Die Werkstatt, Göttingen 2001, ISBN 3-89533-336-0. (գերմ.)

## Արտաքին հղումներ
* BDFutbol Անտոնի Ռամալյետսի էջը
* BDFutbol Անտոնի Ռամալյետսի էջը
* Antoni Ramallets
* Անտոնի Ռամալյետս 
 
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Ռեալ Սարագոսայի ֆուտբոլային մարզիչներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով